
HOTĂRÂREA nr. 145/ 2022
privind modificarea Hotărâri Consiliului local al Municipiului Lupeni nr. 65/ 2022 privind aprobarea organigramei și a statului de funcţii al Aparatului de specialitate al Primarului Municipiului Lupeni
hotărârea a fost aprobată prin vot liber exprimat cu unanimitate de voturi
Consiliul Local al Municipiului Lupeni,

Analizând Proiectul de hotărâre nr. 144/ 2022 precum și Referatul de aprobare nr. 25.267/ 19 august 2022 prezentat de domnul Lucian Marius Resmeriță, Primar al Municipiului Lupeni prin care aduce la cunoștința Consiliului local al Municipiului Lupeni necesitatea adoptării unei hotărâri privind modificarea Hotărâri Consiliului local al Municipiului Lupeni nr. 65/ 2022 privind aprobarea organigramei și a statului de funcţii al Aparatului de specialitate al Primarului Municipiului Lupeni în vederea suplimentării numărului de posturi în cadrul Compartimentului ASISTENȚI PERSONALI;
Examinând Raportul comun nr. 25.607/ 23 august 2022 prezentat de Direcția Economică, Biroul Resurse Umane  și Compartimentul Juridic din cadrul Aparatului de specialitate al Primarului Municipiului Lupeni;
Luând în considerare avizul Comisiei nr. 1 pentru Activităţi Economico – financiare, Agricultură, al Comisiei nr. 2 pentru Amenajarea Teritoriului şi Urbanism, Protecţia Mediului şi Turism, al Comisiei nr. 3 pentru Învăţământ, sănătate, familie, activităţi social-culturale, culte şi al Comisiei nr. 4 Comisia juridică şi de disciplină, muncă şi protecţie socială, protecţie copii;
Cu respectarea prevederilor Legii - cadru nr. 153/ 2017 privind salarizarea unitară a personalului plătit din fonduri publice, cu modificările și completările ulterioare;

În temeiul art. 129, alin. (1), alin. (2) lit. ”a”, alin. (3) lit. ”c”, art. 139 alin. (1) și ale art. 196 alin. (1) lit. ”a” din Ordonanța de urgență nr. 57/ 2019 privind Codul administrativ
HOTĂRĂŞTE:

Art. I – Se aprobă modificarea Hotărâri Consiliului local al Municipiului Lupeni nr. 65/ 2022 privind aprobarea organigramei și a statului de funcţii al Aparatului de specialitate al Primarului Municipiului Lupeni prin:

    - suplimentarea cu 55 posturi a „COMPARTIMENTULUI ASISTENȚI PERSONALI PERSOANE CU HANDICAP”;
    - rectificarea denumirii “Serviciului Public Comunitar Local de Evidență a Persoanei” a cărui denumire a fost inserată greșit ca fiind “Serviciul Public Local de Evidență a Persoanei”;
Art. II – După aprobarea modificării, COMPARTIMENTUL ASISTENȚI PERSONALI PERSOANE CU HANDICAP  va avea prevăzute un număr de 200 posturi. 
Art. III – (1) Prezenta hotărâre modifică în mod corespunzător:

   - Hotărârea Consiliului local al Municipiului Lupeni nr. 192/ 2017 privind stabilirea salariilor de bază pentru funcțiile publice și funcțiile contractuale din cadrul Aparatului de specialitate al Primarului Municipiului Lupeni începând cu data de 1 ianuarie 2018; 

   - Hotărârea Consiliului local al Municipiului Lupeni nr. 65/ 2022 privind aprobarea organigramei și a statului de funcţii al Aparatului de specialitate al Primarului Municipiului Lupeni;


(2) Primarul Municipiului Lupeni și Biroul Resurse Umane, Salarizare, Tehnologia Informației, Asistență Medicală pentru Invățământ vor actualiza în mod corespunzător organigrama și statul de funcții al Aparatului de specialitate al Primarului Municipiului Lupeni. 
Art. IV – Hotărârea poate fi atacată conform prevederilor Legii nr. 554/ 2004 a contenciosului administrativ.
Art. V – Hotărârea se va comunica Instituţiei Prefectului Judeţului Hunedoara în vederea exercitării controlului cu privire la legalitate fiind adusă la îndeplinire de Primarul Municipiului Lupeni, Direcția Economică, Direcției de Asistență Personală și Biroul Resurse Umane iar la cunoştinţă publică prin publicare pe site-ul Municipiului Lupeni.

Lupeni, 



 30 august 2022                 

                    PREȘEDINTE DE ȘEDINȚĂ   
                  CONTRASEMNEAZĂ– SECRETAR  GENERAL                           

                       Ec. MIHAELA CAZACU
                                              Jr. MARIUS CLAUDIU BĂLOI

